section_heading: Sažetak
paragraph_text: Liječnici su prvo sumnjali da ima psihičkih problema, te da je psihijatarski slučaj, kasnije joj davali druge netočne dijagnoze, no sretna je okolnost bila što se za njen slučaj zainteresirao jedan sirijski liječnik, koji se slučajno u toj bolnici nalazio na praksi, a koji je brzo shvatio što joj je. Činilo mu se da se ona razboljela od jedne vrlo rijetke i strašno agresivne upale mozga. Nakon više testova, koje joj je dao, utvrdio je da je njegova dijagnoza bila točna. Imao je već ranije u svojoj praksi sličnih slučajeva te vrlo rijetke vrste upale mozga, pa je znao kako je treba liječiti. On ju je ne samo izliječio, nego joj je, kad se počela oporavljati, pomogao rekonstruirati što joj se tih mjesec dana događalo. Uz pomoć raznih svjedočanstava onih koji su je liječili i njegovali, te njenih prijatelja i rođaka ona napisala ovu uzbudljivu knjigu o tom mjesecu kada je bila luda. No, ona u knjizi objavljuje i detaljni opis svoje bolesti kako se drugi ljudi koji obole od iste bolesti zbog neznanja liječnika ne bi našli u sličnoj situaciji.<ref>Verbum Mozak u plamenu: Mojih mjesec dana ludila (pristupljeno 30. travnja 2018.)